CELEX: 32004R2065
Language: lv
Date: 2004-11-30 00:00:00
Title: Komisijas Regula (EK) Nr. 2065/2004 (2004. gada 30. novembris), ar kuru kuģiem, kas peld ar Vācijas karogu, aizliedz zvejot mencas

2.12.2004   
            
            
               LV
            
            
               Eiropas Savienības Oficiālais Vēstnesis
            
            
               L 357/19
            
         
      KOMISIJAS REGULA (EK) Nr. 2065/2004
   (2004. gada 30. novembris),
   ar kuru kuģiem, kas peld ar Vācijas karogu, aizliedz zvejot mencas
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1993. gada 12. oktobra Regulu (EEK) Nr. 2847/93, ar kuru izveido kontroles sistēmu, kas piemērojama kopējai zivsaimniecības politikai (1), un jo īpaši tās 21. panta 3. punktu,
   tā kā:
   
               (1)
            
            
               Padomes 2003. gada 19. decembra Regula (EK) Nr. 2287/2003, ar ko attiecībā uz atsevišķiem zivju krājumiem un zivju krājumu grupām nosaka zvejas iespējas 2004. gadam, kā arī ar tām saistītos nosacījumus, kas piemērojami Kopienas ūdeņos un Kopienas kuģiem ūdeņos, kur nepieciešami nozvejas ierobežojumi (2), paredz mencu nozvejas kvotas 2004. gadam.
            
         
               (2)
            
            
               Lai nodrošinātu to attiecīgo noteikumu ievērošanu, kas saistīti ar kvantitatīvajiem ierobežojumiem nozvejā no krājumiem, uz ko attiecas kvotas, Komisijai ir jānosaka datums, no kura uzskata, ka zvejas kuģi, kas peld ar kādas dalībvalsts karogu, ir izsmēluši piešķirtās nozvejas kvotas.
            
         
               (3)
            
            
               Saskaņā ar Komisijai paziņoto informāciju ICES I, IIb zonas ūdeņos mencu nozveja, ko veikuši kuģi, kas peld ar Vācijas karogu vai ir reģistrēti Vācijā, ir sasniegusi 2004. gadam piešķirto kvotu apjomu. Vācija ir aizliegusi zvejot šos krājumus no 2004. gada 22. oktobra. Ar šo regulu jānosaka minētais datums,
            
         IR PIEŅĒMUSI ŠO REGULU.
   1. pants
   Uzskata, ka ICES I, IIb zonas ūdeņos mencu nozveja, ko veic kuģi, kas peld ar Vācijas karogu vai ir reģistrēti Vācijā, ir izsmēlusi 2004. gadam Vācijai piešķirto kvotu apjomu.
   Kuģiem, kas peld ar Vācijas karogu vai ir reģistrēti Vācijā, ir aizliegts zvejot mencas ICES I, IIb zonas ūdeņos, tāpat šos krājumus, ko minētie kuģi ir nozvejojuši pēc šīs regulas piemērošanas datuma, ir aizliegts turēt uz kuģa klāja, pārkraut un izkraut krastā.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2004. gada 22. oktobra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2004. gada 30. novembrī
      
         
            Komisijas vārdā —
         
         
            Komisijas loceklis
         
         Joe BORG
         
      
   
   
      (1)  OV L 261, 20.10.1993., 1. lpp. Regulā jaunākie grozījumi izdarīti ar Regulu (EK) Nr. 1954/2003 (OV L 289, 7.11.2003., 1. lpp.).
   
      (2)  OV L 344, 31.12.2003., 1. lpp.